Gavriil Frolov

Gavriil Jefimovitš Frolov (1854 Tšernigivi kubermang – 28. september 1930 Raja) oli nüüdses Jõgeva maakonnas (toona Tartumaal) Kasepää vallas Peipsi-äärses Raja külas tegutsenud vanausuline ikoonimaalija.

Frolovi on nimetatud Eesti ainsa ikoonikoolkonna rajajaks ning kõigi aegade tuntuimaks Eestis elanud ikoonimaalijaksKasepää valla tutvustus valla kodulehel (vaadatud 9. novembril 2012). Tallinna kunstnik Nikolai Kormašov on ütelnud: "Gavriil Frolov on XX sajandi Andrei Rubljov."Jüri Kuuskemaa "Peipsi ikooni sõnum" Eesti Ekspress, 07/1988 (vaadatud 9. novembril 2012)

Frolovi isa pidas ikoonimaalitöökoda Lätis Rēzeknes, samas omandas ka Frolov esimesed kogemused ikoonimaalijana. 19. sajandi lõpul rändas ta Venemaal: Moskvas, Novgorodis, Pihkvas, Vladimiri kubermangus, Kaasanis ja Samaras.

Raja külla asus Frolov Voronežist"The hamlets of Kasepää, Tiheda, Kükita and Raja" Peipsimaa (vaadatud 9. novembril 2012) kas 1887. või 1890. aastal koos oma venna Titiga Tihhotka küla elanike kutsel, elades seal surmani 1930. aastal. Meistritempli pälvis ta 1894. aastal. Frolov on maetud Raja vanausuliste kalmistule.

Ikoonimaalijana elas ta ranget ja kasinat mungaelu, süües vaid kaks korda päevas ning kandes palvemantlit – azjamitJaan J. Leppik "Pomooride saaga eesti moodi" Vene Vanausulised Eestis (vaadatud 9. novembril 2012). Frolov keskendus oma tööle ja koguduse elukorraldusele. Ta koostas Raja koguduse raamatukogu ning ehitas külla palvekoja (Raja palvemaja), mille kaunistas kümnete enda maalitud ikoonidega (hoone valmis 1910, sisustus 1920. aastail"Churches. Raja" Russian Old-Believers in Estonia (vaadatud 9. novembril 2012); hävis Teises maailmasõjas 1944).Erko Jäär "Kogudused" Kasepää valla kodulehel, 22.11.2011 (vaadatud 9. novembril 2012) Usuliselt kuulus ta fedossejevlaste hulka.

Ikoonimaalitöökoda tegutses Raja külas kuni Frolovi surmani 1930. aastal.Mari-Liis Paaver "Puhta silmaga" Vene Vanausulised Eestis (vaadatud 9. novembril 2012)

Mari-Liis Paaveri hinnangul andis Frolovi töö Eesti vanausulistele eelise teiste riikide usukaaslaste ees, kuna siinseis palvelais olid terviklikud ikonostaasid, mujal tuli neid aga vähestest kättesaadavatest ikoonidest komplekteerida. Frolovi õpilased õpetasid ikoonimaalijaid nii Lääne-Euroopas kui ka Ameerikas. Nende hulka kuulusid Mark G. Solntsev, Jefim Kekišev, Filipp A. Mõznikov, Pimen Sofronov jt.

Kunstnikuna järgis Gavriil Frolov hoolikalt fedossejevlaste kanoonilist tehnikat, lihtsust ja tavapärast ikonograafiat, püüdmata uuendada ikoone natuurilähedusega. Küll valis ta oma teemad laias diapasoonis, piirdumata üksnes levinud ja populaarsete pühade ja pühakutega. Frolovi ikoone leidub ohtralt Peipsiääre vanausuliste kogudustes, kuid need on esindatud ka Eesti Kunstimuuseumi kogudes."Estonian Icons Painting" Kadrioru Kunstimuuseum, 2011 (vaadatud 9. novembril 2012)

Frolovist kirjutas 2003. aastal Tartu Ülikoolis magistritöö kunstiajaloolane Külli Erikson ("Ikoonimaalija Gavriil Frolov (1854–1930) ja Peipsiäärse Rajaküla ikoonimaalitöökoda", juhendaja Kaur Alttoa).Külli Erikson  "Ikoonimaalija Gavriil Frolov (1854–1930) ja Peipsiäärse Rajaküla ikoonimaalitöökoda" Tartu: Tartu Ülikool, 2003 (magistritöö; vaadatud 9. novembril 2012)

Viited

Kirjandus
 Külli Erikson "Ikoonimaalija Gavriil Frolov (1854–1930) ja Peipsiäärse Rajaküla ikoonimaalitöökoda" Tartu: Tartu Ülikool, 2003 (magistritöö)

Välislingid
 Rein Sikk "Kuulsa ikoonimeistri Frolovi tööd ootavad Peipsi ääres avastamist" EPL, 29. mai 2013
 "Kogudused" Kasepää valla kodulehel, 22.11.2011
 Mari-Liis Paaver "Puhta silmaga" Vene Vanausulised Eestis
 Jaan J. Leppik "Pomooride saaga eesti moodi" Vene Vanausulised Eestis
 Jüri Kuuskemaa "Peipsi ikooni sõnum" Eesti Ekspress, 07/1988

Kategooria:Eesti vanausulised
Kategooria:Ikoonimaalijad
Kategooria:Sündinud 1854
Kategooria:Surnud 1930